Blouligskandaal: Polisiehoë verskyn in die hof | Maroela Media
Lt.genl. Bonang Mgwenya, adjunk-kommissaris vir menslikehulpbronnebestuur van die Suid-Afrikaanse Polisiediens, het Maandag in die Palm Ridge-landdroshof verskyn in verband met haar beweerde betrokkenheid by die toekenning van 'n bedrieglike multimiljoen rand tender vir waarskuwingstoerusting vir die polisie.
Mgwenya is vrygelaat op borgtog van R20 000.
Sy is die 13de beskuldigde in die saak, insluitend verskeie ander voormalige senior SAPD-beamptes en 'n maatskappy, Instrumentation for Traffic Law Enforcement (Edms) Bpk, wat deur sy alleendirekteur, Vimpie Manthatha, verteenwoordig word.
Mgwenya staan tereg op aanklag van korrupsie, bedrog en geldwassery vir haar rol om seker te maak dat die kontrak in 2017 toegeken word aan Instrumentation for Traffic Law Enforcement. "Sy was in 'n nabye verhouding met die maatskappy se eienaar, Manthatha, maar het dit nie bekendgemaak nie,' het Twala bygevoeg.
Manthatha het Mgwenya onder andere bygestaan om 'n BMW X5 aan te koop by Zambesi Auto Motors deur R440 000 namens haar te betaal. Hy het ook afslag van R284 580 namens haar onderhandel. "Dit het Mgwenya in die posisie geplaas om aansoek te doen vir 'n lening van R255 990 om die aankope van die BMW X5 te finansier. Mgwenya het versuim om dié voordele aan haar werkgewer bekend te maak."
Jennifer Ntlatseng, uitvoerende direkteur van Opod, het gesê die organisasie bly verbind tot sy grondwetlike mandaat om enige beweerde polisiewangedrag te ondersoek. "Ons ervare beamptes het weereens goeie werk gedoen."
Adv. Hermione Cronje, hoof van Opod, het bygevoeg die organisasie doen moeite om seker te maak wetstoepassingsagentskappe word skoongemaak sodat Suid-Afrikaners gerus kan wees dat diegene wat die land moet beskerm en dien, dit wel doen en nie self die wet oortree nie.
Die hofsaak van die beskuldigdes is vir 16 November tot 10 Desember 2020 geskeduleer.
R20 000 borg? Dit regverdig mos nie die korrupsie bedrag nie mmmmmm…
Ek dink daar is 'n hele paar staatsamptenare wat lanklaas lekker geslaap het. Opod en die Valke is vir hulle soos 'n omgekrapde magie wat enige oomblik kan strike…
Polisie range werk hulle hele lewe lank en net voor aftrede, na sekerlik 45jr diens en n sak vol value adding sake, is jy gelukkig om naby n kolonel af te tree. En die ene is n Lt Genl? Genade.